Cape Evans

Cape Evans er en berglendt odde på Rossøya som danner nordre side av innløpet til Erebus Bay i McMurdo-sundet i Antarktis. Den ble oppdaget på Discovery-ekspedisjonen 1901–1904 under ledelse av Robert F. Scott, som kalte den Skuary. Scotts andre ekspedisjon, Terra Nova-ekspedisjonen 1910–1913, bygde sin hovedbase her og omdøpte odden Cape Evans etter løytnant Edward Evans, nestkommandrende på ekspedisjonen.Langner, Rainer-K. (2007). Scott and Amundsen: Duel in the Ice, s. 120. London: Haus Publishing. ISBN 1905791089.

Cape Evans er et viktig historisk minne om tidlig menneskelig aktivitet i Antarktis og et symbol på den heroiske tidsalder for antarktiske utforskninger. Området ble i 1997 utpekt til spesielt verneområde (ASPA nr. 155). Siden 1972 har Scotts hytte og et kors til minne om tre omkomne på Endurance-ekspedisjonen vært oppført på listen over historiske steder og kulturminner i Antarktis.Management Plan for Antarctic Specially Protected Area No 155 Antarktistraktaten

 Referanser 

Kategori:Nes i Antarktis
Kategori:Verneområder i Antarktis
Kategori:Artikler i Antarktis-prosjektet